stanford-oval/wikipedia huggingface dataset:
Alimmainen Mäkrälampi

| Alimmainen Mäkrälampi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°06′13″N, 26°09′54″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Koliman alue (14.47)
Laskupuro:  Mäkräpuro Iso-Toulatiin 
Järvinumero:  14.478.1.003
Mittaustietoja
Pinnankorkeus:  137,6 m  
Pituus:  180 m  
Leveys:  120 m  
Rantaviiva:  0,465 km  
Pinta-ala:  1,376 ha  
Tilavuus:  0.000043 km³ 
Keskisyvyys:  3,1 m  
Suurin syvyys:  6,3 m  
Saaria:  ei saaria 
 fiAlimmainen Mäkrälampi 
Alimmainen Mäkrälampi tai Mäkrälampi on Keski-Suomessa Viitasaarella  Rimminjoen lähellä sijaitseva lampi.
Maantietoa

Lampi on 180 metriä pitkä, 120 metriä leveä, ja sen pinta-ala on 1,4 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 42 600 kuutiometriä. Sen keskisyvyys on 3,1 metriä ja suurin syvyys on 6,3 metriä. Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Koliman alueella (14.47), jonka Toulatjoen valuma-alueeseen (14.478) se kuuluu. Lammen vedenpinnan korkeus on 137,6 metriä mpy.
Alkisthene

| Alkisthene> Αλκισθένη.Henkilötiedot |
| --- | --- |
Syntynyt: ?
Ammatti:  taidemaalari
Alkisthene (m.kreik. Αλκισθένη, Alkisthenē, lat. Alcisthene) oli antiikin kreikkalainen naispuolinen taidemaalari. Plinius vanhempi mainitsee erään hänen maalauksensa, joka esitti tanssijaa. Muutoin hänestä ei tiedetä mitään.
Air Indian lento 101

| Air Indian lento 101 |
| --- | --- |
 Onnettomuuskonetta muistuttava Air Indian Boeing 707-437, rekisteriltään VT-DJJ, vuonna 1976.
Yhteenveto
Päivämäärä:  24. tammikuuta 1966
Onnettomuustyyppi:  törmäys vuoreen
Tapahtumapaikka:  Mont Blancin massiivi, Ranska
Lähtöpaikka:  Saharin kansainvälinen lentoasema, Mumbai, Intia
Välilaskupaikka:  Indira Gandhin kansainvälinen lentoasema, Delhi, Intia Rafik Haririn kansainvälinen lentoasema, Beirut, Libanon Geneven kansainvälinen lentoasema, Geneve, Sveitsi
Määränpää:  Heathrow’n lentoasema, Lontoo, Yhdistynyt kuningaskunta
Kuolleita:  117
Loukkaantuneita:  0
Eloonjääneitä:  0
Lentokone
Konetyyppi:  Boeing 707-437
Lentoyhtiö:  Air India
Rekisteritunnus:  VT-DMN
Matkustajia:  106
Miehistöä:  11
Air Indian lento 101 oli Air Indian kansainvälinen reittilento silloiselta Saharin kansainväliseltä lentoasemalta Mumbaista Heathrow’n lentoasemalle Lontooseen. 24. tammikuuta 1996 lentoa operoinut Boeing 707 törmäsi vuoreen Mont Blancin massiivissa Ranskan alueella. Lennolla oli 106 matkustajaa ja 11 miehistön jäsentä, jotka kaikki saivat surmansa onnettomuudessa. Yksi kuolleista oli intialainen ydinfyysikko Homi Jehangir Bhabha. Onnettomuuspaikka sijaitsee huomattavan lähellä Air Indian lennon 245 onnettomuuspaikkaa 15 vuotta aiemmin.
Lentokone ja miehistö

Lentokone oli malliltaan Boeing 707-437, rekisteriltään VT-DMN ja valmistenumeroltaan 18055/200. Kone oli valmistunut vuonna 1961 ja sillä oli lennetty yhteensä 16 188 tuntia.
Koneen kapteenina toimi syyskuussa 1922 syntynyt J. T. D’Souda, jolla oli lentokokemusta yhteensä 14 464 tuntia. Perämiehenä toimi toukokuussa 1926 syntynyt G. C. Wilks, jolla oli lentokokemusta yhteensä 12 899 tuntia.
Tapahtumien kulku

Lento oli sujunut normaalisti lukuunottamatta vikaa toisessa navigaatioavustimessa. Miehistö oli ilmoittanut Geneven aluelennonjohdolle kello 7.00 Greenwichin paikallisaikaa tulleensa lentopinnalle 190. Heidän käskettiin pitää korkeus kunnes olisivat kyenneet laskeutumaan alemmaksi. Viallisen navigaatioavustimen vuoksi miehistö ilmoitti vastauksessaan juuri ohittavansa Mont Blanc -vuoren, mutta lennonjohtaja huomautti koneen olevan vielä kahdeksan kilometrin päässä vuoresta. Siitä huolimatta miehistö jatkoi laskeutumista, kunnes törmäsi vuoreen noin 4 750 metrin korkeudessa.
Onnettomuuden väitetyt syyt

Tutkinnan mukaan kapteeni todennäköisesti laski väärin sijaintinsa suhteessa Mont Blanciin. Lennonjohto yritti korjata tämän virheen, mutta miehistö oli saattanut ymmärtää viestin väärin ja jatkanut laskeutumista. Koneen putoamisesta on syytetty myös Yhdysvaltoja, jotka olisivat räjäyttäneet koneen, koska Homi Bhabha oli sen kyydissä. Väittämän mukaan koneen paine oli laskenut äkillisesti ruumassa olleen pommin takia, sillä lentoarvotallentimia ei koskaan löydetty. Vuoden 2013 kirjassa Conversations With The Crow väitetään CIA:n apulaisjohtaja Robert Crowleyn tunnustaneen murhanneensa Bhabhan.
Alūksnen piiri

Alūksnen piirin sijainti Latviassa.
Alūksnen piiri on entinen hallinnollinen alue Latviassa Vidzemen rajalla maan koillisosassa. Alueella asuu 24 159 henkilöä ja sen koko on 2 243 km², asukastiheys on 10,91/km².
Latvian piirit lakkautettiin vuonna 2009 Latvian aluehallintouudistuksen yhteydessä.
Alūksnen piirin kaupungit

Alūksne
Ape
Kunnat:
Alsviķi
Anna
Gaujiena
Ilzene
Jaunalūksne
Jaunanna
Jaunlaicene
Kalncempji
Liepna
Maliena
Mālupe
Mārkalne
Pededze
Trapene
Veclaicene
Vireši
Zeltiņi
Ziemeri
Alexis Argüello
Aiheesta muualla

Arguellon ammattilaisottelutilastot BoxRec-tietokannassa
IBHOF / Alexis Arguello (Arkistoitu – Internet Archive)
Ammattinyrkkeily.net: Alexis Arguello – Suurten otteluiden mies (Arkistoitu – Internet Archive)
Alan Berg

Alan Harrison Berg (1. tammikuuta 1934 Chicago, Illinois – 18. kesäkuuta 1984 Denver, Colorado) oli amerikanjuutalainen lakimies ja radio­juontaja, jonka uus­natsit murhasivat hänen kotinsa lähistöllä. Hänet tunnettiin ärsyttävästä ja suorasanaisesta tyylistään radio-ohjelmassaan.
Kansallis­mielinen valkoisten valtaa kannattava 'The Order' ("Järjestö"), joka tunnetaan myös saksankielisellä nimillä 'Brüder Schweigen' ('Veljet pysykää hiljaa') englanninkielisellä nimellä 'Silent Brotherhood' (Hiljainen veljeskunta), ampui Bergin Denverissä 18. kesäkuuta 1984. Ketään ei tuomittu Bergin murhasta, mutta kaksi The Orderin jäsentä tuomittiin muiden syytteiden perusteella.
Elokuvat aiheesta

Oliver Stonen ohjaama elokuva Talk Radio (1988) perustuu osittain Alan Bergin tapaukseen, samoin elokuva Petetty (1988), jossa pääosissa ovat Debra Winger ja Tom Berenger. Myös Brotherhood of Murder (1999) perustuu tosi­tapauksiin ja The Orderin tarinaan sisältäen myös Bergin murhan.
Aiheesta muualla

Sitaatteja aiheesta Alan Berg Wikisitaateissa
Ammattikasvatushallitus

Ammattikasvatushallitus oli vuosina 1966–1991 toiminut suomalainen keskusvirasto, joka vastasi ammattikoulutuksen järjestämisestä. Se perustettiin vuoden 1966 alusta kauppa- ja teollisuusministeriön ammattikasvatusosaston seuraajaksi ja siirrettiin vuonna 1969 opetusministeriön alaisuuteen. Kouluhallituksen tavoin Ammattikasvatushallituksen tehtäviin kuuluivat muun muassa opetussuunnitelmien laatiminen, oppimateriaalien hankkiminen ja koulujen rakennuttaminen.
Ammattikasvatushallitus yhdistettiin 1. huhtikuuta 1991 Kouluhallituksen kanssa, jolloin syntyi nykyinen Opetushallitus.
Ammattikasvatushallituksen pääjohtajat

Aarno Niini 1966–1968
Viljo Kuuskoski 1968–1974
Seppo Oinonen 1975–1980
Jorma Pöyhönen 1980–1991
Lähde:
Al-Šatin pakolaisleiri

| Al-Šatin pakolaisleiri |
| --- | --- |

 Al-Šatin pakolaisleiri
 Koordinaatit: 31°31′56″N, 34°26′43″E 
Valtio:  Palestiina
Kuvernoraatti:  Gaza
Väkiluku (2023):  90 173
Infobox OKVirheellinen NIMI-arvo: 
Al-Šatin pakolaisleiri (arab. مخيم الشاطئ‎, Muḫayyam aš-Šāṭi’) on palestiinalaispakolaisten pakolaisleiri Gazan kaistalla Palestiinassa. UNRWA:n mukaan leirillä oli vuonna 2023 yhteensä 90 173 pakolaista.
Maantiede

Al-Šatin pakolaisleiri sijaitsee Gazan kaistalla Gazan kuvernoraatin hallinnollisella alueella Välimeren rannikolla. Pinta-alaa leirillä on 0,52 km². Vieressä sijaitsee Gazan kaupunki.
Historia

Al-Šatin pakolaisleiri perustettiin vuonna 1950 ja sen toiminnasta vastasi Yhdistyneiden kansakuntien UNRWA. Eräs leirillä varttunut pakolainen oli Hamasin perustajiin lukeutunut Ahmad Yasin, jonka kannattajien tukialuetta leiri myöhemmin oli. Israel oli vallannut Gazan kaistan kuuden päivän sodan aikana vuonna 1967. Miehityskaudella suunniteltiin sen hallinnollista liittämistä Gazan kaupunkiin, jota ei lopulta toteutettu. Leirillä oli levottomuuksia ensimmäisen intifadan aikana paikallisten joutuessa noudattamaan ulkonaliikkumiskieltoa. Israel vetäyty Gazan kaistalta vuonna 2005 ja myöhemmin sitä hallitsi Hamas.
Israelin joukot palasivat leiriin vuoden 2023 Gazan sodan yhteydessä.
Väestö

Al-Šatin pakolaisleirillä oli UNRWA:n vuoden 2023 arvion mukaan 90 173 virallisesti rekisteröityä pakolaista. Leiri on hyvin tiheään asuttu. Gazan kaistan pakolaisleireistä al-Šati on kolmanneksi suurin.
Paikallinen kalatori.
Alkion kertaluku (modulaariaritmetiikka)

Alkion kertaluku modulaariaritmetiikassa tarkoittaa pienintä positiivista eksponenttia, jolla potenssiinkorotuksen jakojäännökseksi tulee ykkönen tietyllä positiivisella kokonaisluvulla jaettaessa.
Olkoot  n ja  a kokonaislukuja,  n>1 ja  {\mbox{gcd}}(a,n)=1.
Eulerin lauseen mukaan  a^{\varphi (n)}\equiv 1  ({\mbox{mod }}n). 
On siis olemassa sellaisia positiivisia kokonaislukuja  k, että
 a^{k}\equiv 1  ({\mbox{mod }}n).
Pienintä tällaista kokonaislukua  k sanotaan alkion  a kertaluvuksi modulo  n ja
merkitään  {\mbox{ord}}_{n}(a).
Alkion kertaluku on aina Eulerin funktion tekijä ts.  {\mbox{ord}}_{n}(a)|\varphi (n).
Kertaluku voidaan siis laskea, jos luvun  \varphi (n) tekijöihinjako tunnetaan.
Ana Bastos

| Ana Bastos> Henkilötiedot.Koulutus ja ura |
| --- | --- |
Tutkinnot:  Lissabonin yliopisto
Opinnot:  PhD 2015
Instituutti:  Leipzigin yliopisto Max Planck -instituutti
Tutkimusalue:  Hiilen kiertokulku
Palkinnot:  EGU Early career BG scientist 2022  Fulbright stipendi 2012
Ana Bastos on portugalilainen, Saksassa työskentelevä geofyysikko.
Bastos on urallaan pyrkinyt ymmärtämään paremmin globaalin hiilen kierron vuosittaista ja pitkän aikavälin vaihtelua. Tätä varten hän on yhdistänyt meteorologian, ekologian ja biogeokemian tieteenaloja ja lähestynyt asiaa sekä mittausten  että mallintamisen avulla. Erityisiä aiheita ovat maanpinnan ja ilmakehän vuorovaikutukset,  ilmaston sisäisen vaihtelun ja meri-ilmakehä-maa-kytkentöjen vaikutus hiilenkierron dynamiikkaan, ilmaston ääri-ilmiöiden vaikutukset ekosysteemien toimintaan ja ekosysteemien häiriöt kuten metsien reagoiminen hyönteistuhoihin tai kuivuuteen.
Bastos on johtanut vuodesta 2020 alkaen tutkimusryhmää Max Planck -instituutissa Jenassa. Vuonna 2024 hänet nimitettiin professoriksi Leipzigin yliopistoon.
American Girl

American Girl on nukkemerkki jota valmisti Pleasant Company vuodesta 1986 vuoteen 1998, jolloin yritys myytiin Mattelille.
Nuket ovat 48 cm korkeita, niillä on muovinen pää ja kankainen vartalo.
Ensimmäiset yksitoista nukkea esittivät hahmoja Yhdysvaltojen historiasta. Vuonna 1993 julkaistiin ensimmäinen amerikanafrikkalainen nukke. Vuosina 1986-2014 yhtiö myi yli 23 miljoonaa nukkea.
Vuonna 2018 julkaistu "Luciana" esittää 11-vuotiasta tyttöä, joka aikoo ryhtyä astronautiksi.
Aiheesta muualla

American Girl Wiki wikia
Amerikan konfederaation presidentti

| Amerikan konfederaation presidentti |
| --- | --- |
 President of the Confederate States of America
 
 Jefferson Davis
 
Virka-asunto:  Executive Mansion, Montgomery (1861) Konfederaation Valkoinen talo, Richmond (1861–1865) 
Perustettu:  18. helmikuuta 1861
Ensimmäinen:  Jefferson Davis
Viimeinen:  Jefferson Davis
Lakkautettu:  10. toukokuuta 1865
Amerikan konfederaation presidentti oli Amerikan konfederaation valtion ja hallituksen päämies. Presidentti oli myös maavoimien, laivaston ja miliisin ylipäällikkö.
Konfederaation perustuslain 2. artikla antoi presidentille toimeenpanovallan. Tämä sisälsi vallan nimittää diplomatiasta-, sääntelystä- ja oikeuslaitoksesta vastaavia virkamiehiä. Presidentti sai myös solmia sopimuksia muitten maitten kanssa senaatin hyväksynnällä. Hänellä oli armahtamisoikeus sekä poikkeuksellisissa olosuhteissa oikeus kutsua koolle joko yhden tai molemmat kongressin huoneet.
Valitsijamiehet äänestivät presidentin epäsuoralla vaalitavalla kuuden vuoden vaalikaudelle. Presidentti oli yksi kahdesta kansallisesti äänestetystä konfederaation virasta. Toinen oli varapresidentti. Jefferson Davisista tuli väliaikaisen hallinnon päämies 18. helmikuuta 1861. Hän astui presidentin virkaan 22. helmikuuta 1862 ja toimi siinä vuoteen 1865, jolloin Yhdysvaltain ratsuväki pidätti hänet.  Hän oli konfederaation ainoa presidentti.
Konfederaation Valkoinen talo Richmondissa, Virginiassa.
Alfred Wahlberg

Alfred Wahlberg
Herman Alfred Leonard Wahlberg (1834–1906) oli ruotsalainen maisemamaalari, Ruotsin ensimmäisiä moderneja maisemamaalareita. Wahlberg saapui vuonna 1857 Guden oppilaaksi Düsseldorfiin, mistä matkattuaan Alankomaihin ja Belgiaan palasi Tukholmaan vuonna 1862. Wahlberg suunnitteli paluuta Düsseldorfiin, mutta Kaarle XV kielsi tämän ja kehotti Wahlbergia sen sijaan menemään Pariisiin. Vuodesta 1866 lähtien Wahlberg oleskelikin enimmäkseen Pariisissa paitsi kesäisin kävi Ruotsissa. Wahlberg tutustui Ranskan realistiseen ulkoilmamaalaukseen. Barbizonin koulun johdosta Wahlberg alkoi kannattaa tunnelmamaalausta. Hän päätyi Ruotsin ensimmäiseksi tunnelmamaalauksen edustajaksi ja löysi keinot päästä irti voimakkaasta akateemisuudesta, jonka vaikutus oli voimistumassa. Vuoden 1878 Pariisin maailmannäyttelyssä hänet palkittiin teoksistaan ensimmäisen luokan mitalilla. 1800-luvun lopussa hän alkoi maalata entistä epätasaisemmalla ja levottomammalla tyylillä ja värityksellä.
Wahlbergin teoksia ovat muiden muassa Nationalmuseumissa oleva Kuutamoinen jokimaisema vuodelta 1870, Göteborgissa oleva Toukokuu Nizzassa vuodelta 1878 sekä Ateneumin taidemuseossa olevat Ilta ja Merimaisema kuutamossa vuodelta 1888.
Aiheesta muualla

Wikimedia Commonsissa on kuvia tai muita tiedostoja aiheesta .
Alfred Wahlberg Kansallisgallerian kokoelmissa
Alan Bond

Alan Bond (s. 1944) on brittiläinen raketti-insinööri ja Reaction Engines -yhtiön toimitusjohtaja. Hänen hankkeitaan ovat tähtienvälistä miehittämätöntä avaruusasemaa koskeva Daedalus-projekti, Blue Streak -ohjus, brittiläinen avaruussukkulaversio HOTOL ja Skylon-avaruusalus.
Alan Bond on työskennellyt 20 vuotta Yhdistyneen kuningaskunnan ydinvoimaviraston Culham-laboratoriossa ydinfuusion parissa.
Julkaisuja

Project Daedalus Study Group: A. Bond et al., Project Daedalus – The Final Report on the BIS Starship Study, JBIS Interstellar Studies, Supplement 1978
J.R. Last, A. Bond, E. Salpietro: Mechanical tests on insulation systems for the JET poloidal coils in: Proceedings of the Tenth Symposium on Fusion Technology, Padua, Italy, September 4–9, 1978.
A. Bond, A.R. Martin: A conservative estimate of the number of habitable planets in the Galaxy in: British Interplanetary Society, Conference on Interstellar Travel and Communication, London, England, Apr. 4, 5, 1977. Journal of the British Interplanetary Society, vol. 31, Nov. 1978.
A. Bond: On the improbability of intelligent extraterrestrials;Journal of the British Interplanetary Society (Interstellar Studies), vol. 35, May 1982, p. 195–207.
A.R. Martin, A. Bond: Is mankind unique? in: British Interplanetary Society, Meeting on Space, Brighton, England, Nov. 12–14, 1982; Journal of the British Interplanetary Society (Interstellar Studies) (ISSN 0007-084X), vol. 36, May 1983, p. 223–225.
A. Bond: A fully reusable launch vehicle for Europe? in: Proceedings of the Conference on Space – Technology and opportunity; Geneva, Switzerland, May 28–30, 1985 (A86–44526 21–12). Pinner, England, Online Publications, 1985, p. 221–229.
Alan Bond, Anthony R. Martin, Robert A. Bond: Concept studies for a laser powered Orbital Transfer Vehicle, in: 38th IAF, International Astronautical Congress, Brighton, England, Oct. 10–17, 1987.
A. Bond, R. Varvill, J. Scott-Scott, T. Martin: SKYLON – a realistic single stage spaceplane, Spaceflight vol. 45, 158 (2003)
R. Varvill, A. Bond; The SKYLON Spaceplane, JBIS vol. 57, 22 (2004)
Aiheesta muualla

Alan Bondin kotisivu
Reaction Engines
Air India Expressin lento 812

| Air India Expressin lento 812 |
| --- | --- |
 Onnettomuuskone vuonna 2008.
Yhteenveto
Päivämäärä:  22. toukokuuta 2010 klo 6.30 (UTC +5:30)
Onnettomuustyyppi:  Kiitotieltä suistuminen
Tapahtumapaikka:  12°56′48″N, 074°52′25″E
Lähtöpaikka:  Dubain kansainvälinen lentoasema, Yhdistyneet arabiemiirikunnat
Määränpää:  Mangaloren kansainvälinen lentoasema, Intia
Kuolleita:  158
Loukkaantuneita:  8
Eloonjääneitä:  8
Lentokone
Konetyyppi:  Boeing 737-8HG
Lentoyhtiö:  Air India Express
Rekisteritunnus:  VT-AXV
Matkustajia:  160
Miehistöä:  6
Air India Expressin lento 812 oli Air Indian halpalentoyhtiön liikennöimä reittilento 22. toukokuuta 2010 Dubain kansainväliseltä lentoasemalta Mangaloren kansainväliselle lentoasemalle Etelä-Intiaan. Lennolla käytetty Boeing 737-800 -matkustajalentokone ajoi laskeutuessaan kiitotien ohi ja syttyi tuleen noin klo 6.30 paikallista aikaa (UTC +5.30). Näkyvyys oli alueella sateen heikentämä. Viranomaisten mukaan kahdeksan ihmistä selviytyi ja 158 kuoli.
Lentokone

Onnettomuuskone oli vuonna 2007 valmistunut yhdysvaltalaisvalmisteinen Boeing 737-8HG, jossa oli 186 istuinta. Koneen rekisteri oli VH-AXV, ja sen ensimmäinen lento tapahtui 20. joulukuuta 2007. Kone luovutettiin Air India Expressille 18. tammikuuta 2009.
Onnettomuustutkinta

Intian ilmailuviranomaiset avasivat onnettomuustutkinnan heti onnettomuuspäivän iltana.
Onnettomuuden syy

Lento putosi pitkäksi menneen laskukiidon jälkeen kiitotien päässä olevaan rotkoon. Syy oli, että koneen väsynyt kapteeni nukkui lennon aikana ja heräsi vasta vähän ennen lähestymisen alkua. Niinpä hänen tilannetajunsa oli heikentynyt. Hänen ohjauksessaan kone oli jatkuvasti aiottua lähestymistä jäljessä eli lensi nopeammin ja korkeammalla kuin oli tarkoitus. Siitä huolimatta kapteeni toi koneen väkisin alas, mutta koneen vihdoin koskettaessa maahan kiitotietä oli jäljellä enää alle kilometri. Kapteeni käynnisti suihkujarrut ja päätti sen jälkeen yrittää ylösvetoa siinä kuitenkaan onnistumatta.
Aiheesta muualla

Kuvia tai muita tiedostoja aiheesta Air India Expressin lento 812 Wikimedia Commonsissa
Satish, D. P.: 10 Years Ago On This Day, Air India Express Flight Crashed in Mangalore Killing 158 News18.com.  22.5.2020. Viitattu 19.9.2020. (englanniksi)
← 2009  Vuoden 2010 lento-onnettomuudet ja vaaratilanteet  2011 →
Taban Airin lento 6437 (24.1.) - Ethiopian Airlinesin lento 409 (25.1.) - Trigana Air Servicen lento 168 (11.2.) - Aviastar-TU:n lento 1906 (22.3.) - Smolenskin lento-onnettomuus (10.4.) - Merpati Nusantara Airlinesin lento 836 (13.4.) - Cathay Pacificin lento 780 (13.4.) - Aerounion – Aerotransporte de Carga Unionin lento 302 (13.4.) - Afriqiyah Airwaysin lento 771 (12.5.) - Pamir Airwaysin lento 112 (17.5.) - Air India Expressin lento 812 (22.5.) - Lufthansa Cargon lento 8460 (27.7.) - Airbluen lento 202 (28.7.) - Katekavian lento 9357 (3.8.) - AIRESin lento 8250 (16.8.) - Agni Airin lento 101 (24.8.) - Henan Airlinesin lento 8387 (24.8.) Filairin onnettomuus 2010 (25.8.) - UPS Airlinesin lento 6 (3.9.) - Alrosa Mirny Air Enterprisen lento 514 (7.9.) - Conviasan lento 2350 (13.9.) - Transafrik Internationalin lento 662 (12.10.) - Qantasin lento 32 (4.11.)
Aero Caribbean lento 883 (4.11.) - Jahangir Siddiqui Airin onnettomuus 2010 (5.11.) - Tarco Airilinesin onnettomuus 2010 (11.11.) - Sun Wayn lento 4412 (28.11.) - South East Airlinesin lento 372 (4.12.)
Alok Nath

| Alok Nath |
| --- | --- |
 Alok Nath vuonna 2012.
Henkilötiedot
Syntynyt: 10. heinäkuuta 1956 (ikä 68) Khagaria, Bihar, Intia
Ammatti:  näyttelijä
Näyttelijä
Aktiivisena:  1980–2019
Aiheesta muualla
IMDb 
AllMovie
Alok Nath (s. 10. heinäkuuta 1956) on intialainen näyttelijä. Hän nousi kuuluisuuteen 1980-luvun televisiosarjasta Buniyaad, minkä jälkeen hän on tullut tunnetuksi monista rooleistaan ihanteellisena isähahmona Bollywoodin menestyselokuvissa. Nykyään hän näyttelee enimmäkseen televisiosarjoissa.
Valikoitu filmografia

Gandhi (1982)
Qayamat Se Qayamat Tak (1988)
Maine Pyar Kiya (1989)
Agneepath (1990)
Deewana (1992)
Hum Aapke Hain Koun…! (1994)
Pardes (1997)
Taal (1999)
Hum Saath-Saath Hain (1999)
K3G – Ilon päiviä, surun päiviä (Kabhi Khushi Kabhie Gham…, 2001)
Hum Tumhare Hain Sanam (2002)
Vivah (2006)
Aiheesta muualla

Kuvia tai muita tiedostoja aiheesta Alok Nath Wikimedia Commonsissa
Alfred Abel

| Alfred Abel |
| --- | --- |

Henkilötiedot
Syntynyt: 12. maaliskuuta 1879 Leipzig, Saksa
Kuollut: 12. joulukuuta 1937 (58 vuotta) Berliini, Saksa
Ammatti:  näyttelijä, elokuvaohjaaja, elokuvatuottaja
Puoliso:  Elizabeth Seidel
Näyttelijä
Aktiivisena:  1913–1937
Aiheesta muualla
IMDb 
Elonet
Alfred Abel (12. maaliskuuta 1879 Leipzig – 12. joulukuuta 1937 Berliini) oli saksalainen näyttelijä. Hän teki tunnetuimman esiintymisensä Fritz Langin mykkäelokuvassa Metropolis vuonna 1927.
Aiheesta muualla

Alfred Abel Internet Movie Databasessa. (englanniksi)
Amina Lawal

Amina Lawal Kurami (s. 1973) on nigerialainen yksinhuoltajaäiti. Hän sai kansainvälistä huomiota maaliskuussa 2002, kun islamilainen šariaoikeus Pohjois-Nigeriassa tuomitsi hänet kuolemaan kivittämällä. Tuomio luettiin huorinteosta, kun Lawal oli saanut avioliiton ulkopuolisen lapsen. Hän oli tullut raskaaksi jouduttuaan raiskatuksi. Raiskaaja sen sijaan ei saanut syytettä. Raiskaaja oli Lawalin oma aviomies, josta tämä oli tapahtuneen jälkeen eronnut.
Tapaus sattui pohjoisessa Katsinan osavaltiossa, jossa šarialakia on sovellettu vuodesta 2000.
Tapauksen johdosta Miss World -kilpailu, joka oli tarkoitus pitää Nigeriassa samana vuonna, siirrettiin protestina Lontooseen. Muitakin protesteja ilmeni. The Oprah Winfrey Show'ssa esitettiin tapauksesta erityisraportti, jossa kehotettiin ihmisiä lähettämään tuomiosta valitus Nigerian suurlähettiläälle Yhdysvaltoihin. Yli 1,2 miljoonaa viestiä lähetettiin.
Maailmanlaajuisen painostuksen jälkeen Lawalin tuomio kumottiin 25. syyskuuta 2003. Hän selvisi rangaistuksetta ja on tällä hetkellä vapaa. CNN pani merkille myös sen, että Lawal tuli raskaaksi ennen kuin šarialaki oli otettu käyttöön. Nigerialta saatiin vuonna 2003 virallinen vastaus, jossa tapausta epäiltiin keksityksi. Sanottiin, että Nigerian korkein oikeus ei ollut kuullutkaan siitä.
Amina Mohammed

Amina Mohammed vuonna 2018.
Amina Jane Mohammed (s. 1961 Liverpool, Iso-Britannia) on nigerialainen poliitikko, joka on helmikuusta 2017 lähtien toiminut YK:n varapääsihteerinä. Hän on työskennellyt aiemmin muun muassa Nigerian ympäristöministeriönä. Hän kuuluu vaikutusvaltaisimpien afrikkalaisten naisten joukkoon.
Ammoniumperkloraatti

| Ammoniumperkloraatti |
| --- | --- |


Tunnisteet
CAS-numero:  7790-98-9
PubChem CID:  24639
Ominaisuudet
Molekyylikaava:  N H4ClO4
Moolimassa:  117,492
Ulkomuoto:  Valkoista kiteistä ainetta
Sulamispiste:  Hajoaa yli 200 °C lämpötilassa
Tiheys:  2,0 ×103 kg/m3
Ammoniumperkloraatti (NH4ClO4) on kiinteäpolttoaineisissa raketeissa käytetty polttoaineen hapetin. Se on perkloorihapon (HClO4) ammoniumsuola. Ammoniumperkloraatin CAS-numero on 7790-98-9.
Ammoniumperkloraattia voidaan valmistaa ammoniakin (NH3) ja perkloorihapon välisellä reaktiolla, tai kahdella peräkkäisellä ammoniakkisuolan ja natriumperkloraatin (NaClO4) välisellä hajoamisella.
Yhdiste kiteytyy värittömänä romboedrisena kiderakenteena. Ammoniakin suoloista ammoniumperkloraatti on vähiten liukeneva veteen liukoisuudella 20 g 100 grammaan vettä lämpötilassa 0 °C. Tämä on seurausta anionin suuresta koosta. Kuten kaikki ammoniakin suolat, ammoniumperkloraatti hajoaa ennen sulamista. Mieto lämmitys johtaa kloorin, typen, hapen ja veden tuotantoon, kun taas suurienergiainen lämmitys voi johtaa räjähdyksiin.
Ammoniumperkloraatti on tärkeä hapetin rakettien kiinteissä ajoaineissa. Sitä käytetään ilotulitteissa, ohjuksissa ja kantoraketeissa.
Aiheesta muualla

Natriumperkloraatin kansainvälinen kemikaalikortti
Hazardous Chemical Database[vanhentunut linkki] (englanniksi)